Απόφαση της Μεικτής Επιτροπής του ΕΟΧ

αριθ. 139/2002

της 8ης Νοεμβρίου 2002

για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 100/2002, της 12ης Ιουλίου 2002(1).

(2) Η οδηγία 2002/5/ΕΚ της Επιτροπής, της 30ής Ιανουαρίου 2002, για την τροποποίηση του παραρτήματος II της οδηγίας 90/642/ΕΟΚ του Συμβουλίου για τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(2) πρέπει να ενσωματωθεί στη συμφωνία.

(3) Ο κανονισμός (ΕΚ) αριθ. 221/2002 της Επιτροπής, της 6ης Φεβρουαρίου 2002, για την τροποποίηση του κανονισμού (ΕΚ) αριθ. 466/2001 για τον καθορισμό μεγίστων τιμών ανοχής για ορισμένες προσμείξεις στα τρόφιμα(3), πρέπει να ενσωματωθεί στη συμφωνία.

(4) Η απόφαση 2002/113/ΕΚ της Επιτροπής, της 23ης Ιανουαρίου 2002, για τροποποίηση της απόφασης 1999/217/ΕΚ όσον αφορά το ευρετήριο των αρτυματικών υλών που χρησιμοποιούνται εντός ή επί των τροφίμων(4) πρέπει να ενσωματωθεί στη συμφωνία.

(5) Η οδηγία 2002/23/ΕΚ της Επιτροπής, της 26ης Φεβρουαρίου 2002 για την τροποποίηση των παραρτημάτων των οδηγιών του Συμβουλίου 86/362/ΕΟΚ και 86/363/ΕΟΚ και 90/642/ΕΟΚ που αφορούν, αντίστοιχα, τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά, στα τρόφιμα ζωικής προέλευσης και ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(5) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το κεφάλαιο XII του παραρτήματος II της συμφωνίας τροποποιείται ως εξής:

1. Προστίθεται η ακόλουθη περίπτωση στα σημεία 38 (Οδηγία 86/362/ΕΟΚ του Συμβουλίου), 39 (Οδηγία 86/363/ΕΟΚ του Συμβουλίου) και 54 (Οδηγία 90/642/ΕΟΚ του Συμβουλίου):

"- 32002 L 0023: Οδηγία 2002/23/ΕΚ της Επιτροπής, της 26ης Φεβρουαρίου 2002 (ΕΕ L 64 της 7.3.2002, σ. 13)."

2. Προστίθεται η ακόλουθη περίπτωση στο σημείο 54 (Οδηγία 90/642/ΕΟΚ του Συμβουλίου):

"- 32002 L 0005: Οδηγία 2002/5/ΕΚ της Επιτροπής, της 30ής Ιανουαρίου 2002 (ΕΕ L 34 της 5.2.2002, σ. 7)."

3. Προστίθεται η ακόλουθη περίπτωση στο σημείο 54κβ (απόφαση 1999/217/ΕΚ της Επιτροπής):

"- 32002 D 0113: Απόφαση 2002/113/ΕΚ της Επιτροπής, της 23ης Ιανουαρίου 2002 (ΕΕ L 49 της 20.2.2002, σ. 1)."

4. Στο σημείο 54μ [Κανονισμός (ΕΚ) αριθ. 466/2001 της Επιτροπής], προστίθεται η ακόλουθη περίπτωση:

"- 32001 R 0221: Κανονισμός (ΕΚ) αριθ. 221/2002 της Επιτροπής, της 6ης Φεβρουαρίου 2002 (ΕΕ L 37, της 7.2.2002, σ. 4).".

Άρθρο 2

Τα κείμενα των οδηγιών 2002/5/ΕΚ, 2002/23/ΕΚ, του κανονισμού (ΕΚ) αριθ. 221/2002 και της απόφασης 2002/113/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.

Άρθρο 3

Η παρούσα απόφαση αρχίζει να ισχύει στις 9 Νοεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 8 Νοεμβρίου 2002.

Για τη Μεικτή Επιτροπή του ΕΟΧ

Ο Πρόεδρος

Kjartan Jóhannsson

(1) ΕΕ L 298 της 31.10.2002, σ. 13.

(2) ΕΕ L 34 της 5.2.2002, σ. 7.

(3) ΕΕ L 37 της 7.2.2002, σ. 4.

(4) ΕΕ L 49 της 20.2.2002, σ. 1.

(5) ΕΕ L 64 της 7.3.2002, σ. 13.

(6) Δεν έχουν αναφερθεί συνταγματικές απαιτήσεις.